Dzelzceļa līnija Rīga—Pleskava

Dzelzceļa līnija Rīga—Pleskava ir 1886.—1889. gadā uzbūvēts dzelzceļš, kas savienoja Rīgas staciju ar dzelzceļa līniju Pēterburga—Varšava Pleskavā. Tai bija atzars Valka-Tērbata. Mūsdienās sadalīta dzelzceļa posmos Rīga-Lugaži-valsts robeža, Valga—Pečori un Pečori—Pleskava.

 Vēsture 
Valstij piederošā dzelzceļa līnija Rīga-Pleskava (286 verstis) tika atklāta 1889. gada 22. jūlijā.  
1893. gadā to apvienoja ar Baltijas dzelzceļu (Балтийская железная дорога), bet 1907. gadā ar Pēterburgas—Varšavas dzelzceļu vienotā Ziemeļrietumu dzelzceļa tīklā.

Pirmā pasaules kara laikā dzelzceļa līniju izmantoja karaspēka apgādei. 1918. gadā vācu armija līnijas Rīgas-Ieriķu posmu pielāgoja normālplatumam. Latvijas brīvības cīņu laikā pa to pārvietojās Sarkanās armijas vienības, vēlāk Igaunijas armijas bruņuvilcieni.
1919. gadā kontroli pār līniju pārņēma Dzelzceļu virsvalde, atjaunoja sliežu ceļu 1524 mm platumā. Otrā pasaules kara gados šo dzelzceļu Vācijas armija izmantoja kā galveno Ļeņingradas frontes apgādes artēriju. 
Līdz 1998. gadam pa šo dzelzceļu kursēja pasažieru vilciens Rīga-Pēterburga, līdz 2001. gadam pasažieru vilciens Valga-Veski.
Mūsdienās Latvijas teritorijā pa šo dzelzceļa līniju kursē pasažieru vilciens Rīga-Valga, Igaunijas teritorijā 96 km garo dzelzceļa līniju Valga-Pečori (Valga–Petseri) izmanto vienīgi kravu transportam, bet Krievijas teritorijā 46 km garumā darbojas dzelzceļš Pleskava-Pečori (Псков — Печоры-Псковские).

 Stacijas un pieturas punkti 
 Rīga 
 Aleksandra vārti (Александровские ворота, tagad Zemitāni), savienojums ar Rīgas—Mangaļu dzelzceļu, no 1902. gada savienojums uz dzelzceļa līniju Rīga-Orla.  
 Ķeizarmežs, līdz 1911. gadam "Rīga-Baltijas", pirms tam "Šķirotava" (Сортировочная, Рига-Балтийская, Царский лес, Kaiserwald, tagad Čiekurkalns), izveidota kā preču stacija 
 Jugla (Jägel, Егель), izmaiņas punkts no 1900. gada
 Baltezers (Weißensee, Вайсензее), pietura kopš 1904. gada
 Ropaži (Роденпойс, tagad Garkalne)
 Stoķi (Stoke, Стоке, tagad Vangaži)
 Inčukalns (Hinzenberg, Хинценберг)
 Sigulda (Segewold, Зегеволд)
 Līgatne (Ligate, Лигате), Pirmā pasaules kara laikā savienojums ar frontes apgādes dzelzceļa līniju Līgatne-Nītaure-Madliena-Lēdmane-Skrīveri/Koknese
 Ieriķi (Ramotzky, Рамоцкая) no 1916. gada savienojums ar dzelzceļa līniju Ieriķi-Gulbene-Pitalova
 Araiži (Arrasch, Арайжи, tagad Āraiši), pieturas punkts no 1897. gada
 Cēsis (Wenden, Венден)
 Lode (Lodenhof, Лоде)
  Valmiera (Wolmar, Вольмар), savienojums ar  dzelzceļa līniju Ainaži—Valmiera—Smiltene
 Jaunbrenguļi (Neu-Wrangelshof, Ней-Врангельсгоф)
 Strenči (Stackeln, Стакельн)
 Saule (Saulek, Саулек), izmaiņas punkts no 1900. gada
 Valka (Walk, Валк, tagad Valga), mezgla stacija ar savienojumu uz Elvu-Tērbatu, Alūksni-Gulbeni-Pļaviņām (no 1903. gada) un Rūjienu-Pērnavu (no 1906. gada) 
 Karuļi (Karolen, Каролен, tagad Karula)
 Ancene (Anzen, Анцен, tagad Antsla)
 Zommerpālene (Sommerpahlen, Зоммерпален, tagad Sõmerpalu)
 Verava (Werro, Верро)
 Neihauzene (Neuhausen, Нейгаузен, tagad Vastselīna)
 Pečori (Печоры), mezgla stacija ar savienojumu uz Pelvu-Tērbatu 
 Jaunā Izborska (Новоизборск)
 Pleskava (Псков)

 Inženiertehniskās būves 

 Ārējās saites 
 "Latvijas dzelzceļš"
 Latvijas dzelzceļa vēstures muzejs 

 Atsauces 

Kategorija:Latvijas vēsturiskās dzelzceļa līnijas
Kategorija:Igaunijas dzelzceļa līnijas
Kategorija:Krievijas dzelzceļa līnijas
Kategorija:Krievijas Impērijas laika dzelzceļa līnijas